

 **REPUBLIKA HRVATSKA**

**DUBROVAČKO-NERETVANSKA ŽUPANIJA**

 **GRAD METKOVIĆ**

JEDINSTVENI UPRAVNI ODJEL

KLASA:230-01/25-01/02

URBROJ:2117-10-01-25-2

Metković, 13. siječnja 2025.

 Na temelju Odluke o načinu raspodjele raspoloživih sredstava iz Proračuna Grada Metkovića za 2025. namijenjenih financiranju programa/projekata udruga u području djelovanja udruga građana KLASA:230-01/25-01/02;URBROJ:2117-10-02-25-1 od 8. siječnja 2025.godine i članka 20. Pravilnika o financiranju javnih potreba Grada Metkovića (“Neretvanski glasnik”, broj 5/16),Jedinstveni upravni odjel Grada Metkovića, objavljuje

**JAVNI POZIV**

**ZA PREDLAGANJE PROGRAMA JAVNIH POTREBA**

**U PODRUČJU DJELOVANJA UDRUGA GRAĐANA GRADA**

**METKOVIĆA ZA 2025. GODINU**

I.

 Javne potrebe u području djelovanja udruga građana za koje se sredstva osiguravaju iz proračuna Grada Metkovića jesu djelatnosti, programi, akcije i manifestacije od interesa za Grad Metković.

II.

 Grad Metković će u 2025. godini financirati provedbu programa/projekata:

 - hrvatski branitelji iz Domovinskog rata i stradalnici Domovinskog rata

 - manifestacije

 - očuvanje tradicije i običaja

 - preventivno djelovanje, unapređenje i zaštita zdravlja

 - promicanje i zaštita ljudskih prava i sloboda

 - volonterstvo

III.

 Za financiranje programa i projekata u okviru ovog Poziva raspoloživ je iznos od 40.000,00 eura.

IV.

 Pravo podnošenja prijava programa po ovom pozivu imaju udruge koje obavljaju djelatnost iz ovog poziva i ispunjavaju svojstva prihvatljivih ponuditelja sukladno odredbama dokumentacije za provedbu natječaja.

V.

 Prijava programa/projekata treba biti izrađena sukladno odredbama dokumentacije za provedbu natječaja.

VI.

 Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na web stranici Grada Metkovića www.grad-metkovic.hr.

 Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili dostavom u pisarnicu Grada Metkovića, obavezno uz naznaku:

*PRIJEDLOG PROGRAMA JAVNIH POTREBA U PODRUČJU DJELOVANJA*

*UDRUGA GRAĐANA GRADA METKOVIĆA ZA 2025. GODINU – NE OTVARATI*

 Prijave se šalju na slijedeću adresu:

GRAD METKOVIĆ

Jedinstveni upravni odjel

Odsjek za upravno-pravne poslove,društvene djelatnosti i opće poslove

Stjepana Radića 1

20350 Metković

 Sa prijaviteljima kojima su odobrena financijska sredstva Grad Metković će sklopiti ugovor o financiranju najkasnije 30 dana od dana donošenja odluke o financiranju.

VII.

 **Rok za podnošenje prijedloga programa/projekata je od 13. siječnja do 13. veljače 2025. godine.**

VIII.

 Kriteriji za vrednovanje programa/projekata sadržani su u dokumentaciji za provedbu natječaja.

 Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje.

IX.

 Nepravodobne i nepotpune prijave, prijave koje nisu izrađene sukladno odredbama dokumentacije za provedbu natječaja i nisu dostavljene na propisanim obrascima neće se razmatrati.

X.

 Sva pitanja vezana uz ovaj Poziv mogu se postaviti isključivo elektroničkim putem, slanjem upita na adresu elektronske pošte: drustvene-djelatnosti@metkovic.hr.

 PROČELNIK

 Ivica Popović,mag.oec.,v.r.